મુંબઈઃ જીતેન્દ્ર અને મિથુન ચક્રવર્તીએ ‘સ્વર્ગ સે સુંદર’, ‘મર મિટેંગે’ જેવી ઘણી યાદગાર ફિલ્મ્સમાં સાથે કામ કર્યું છે. પરંતુ રસપ્રદ વાત એ છે કે રિયલ લાઈફમાં બંને સ્ટાર્સે લાંબા સમય સુધી એકબીજા સાથે વાત નહોતી કરી. જેની પાછળ કારણ હતું જીતેન્દ્રએ કરેલી કોમેન્ટ, જે તેમણે મિથુનના બોલિવૂડ કરિયરના પ્રારંભ પહેલા જ કરી હતી. વાસ્તવમાં, બાંગ્લા ફિલ્મ ‘મૃગ્યા’ના નેશનલ એવોર્ડ જીત્યા બાદ મિથુનદા મુંબઈ આવ્યા તો તેમના ડાર્ક કોમ્પ્લેક્સને કારણે કોઈને વિશ્વાસ નહોતો કે તેઓ આગળ જઈને બોલિવૂડના સુપરસ્ટાર બની શકશે. મિથુનદા ઘણા સ્ટૂડિયોઝમાં ચક્કર લગાવતા પરંતુ કોઈ તેમને કામ આપતું નહોતું. 1982માં એક દિવસ મિથુન નટરાજ સ્ટુડિયોમાં ટીએલવી પ્રોડ્યૂસર પ્રસાદને મળ્યા, જે મિથુનના પોર્ટફોલિયોથી ઘણા પ્રભાવિત થયા હતા.